Demografia de Romania

En 2011 (recensament oficial), las primièiras donadas balhèron 19 042 936 estatjants. Lo rectificatiu que compren de Romaneses emigrats foguèt establesit a 20 121 641. Aquò representa una baissa de las bèlas comparat a 2002 (21,680,974) o 1990 (quand la populacion èra gaireben de 23 300 000). Dempuèi la Revolucion de Nadal 1989, la demografia romanesa sofrís d'un flaquitge comparable a lo de la majoritat dels ancians païses comunistas d' Euròpa. Romania es tanben un païs d'emigracion sostenguda. Lo nombre d'emigrats entre 1991 e 2015 es  estimat a unes 3 500 000 (siá una mejana anuala de mai de 100 000) amb mai de 2 000 000 en Itàlia e Espanha. I a tanben una petita comunautat romanesa en Occitània (Tolosa, Marselha, Niça).

## Situacion actuala

## Evolucion istorica
La populacion romanesa coneguèt una revolucion demografica important al sègle XIX e la populacion triplèt. A partir de las annadas 1960, la feconditat comencèt d'èsser flaca malgrat la politica natalista de Ceaucescu. Dempuèi 1992, lo salde natural es negatiu e lo salde migratòri son negatius e la populacion declina.

En 1800, la populacion dins lo territòri actual de Romania e en Moldavia èra estimada a unes 5 milions ( 2,5 milions per la Valaquia).
 
Atencion, las chifras seguentas, de 1866 a 1941, correspondon pas al territòri de uèi.

**Evolucion dins l'encastre del [[Reialme de Romania]] ([[Muntenia]], [[Oltenia]] e [[Moldàvia romanesa]])**

1866 4 424 961 
 
1887 5 500 000 

1899 5 956 690 

1912 7 234 919 

**Evolucion de [[Romania Granda]] ( annexion de Transilvania e Bessarabia)**

1930 18 057 028 

1939 19 934 000 

1941 13 535 757 ( pèrdia de Bessarabia e de Transilvania del Nòrd)

**Territòri actual**

Après la Segonda Guèrra Mondiala, Romania aguèt una populacion reducha. Se recuperèt Transilvania tota, mas Bessarabia foguèt annexada per l'URSS. De mai, a las pèrdias militaras cal apondre al quasi desaparicion dels Josieus ( 726 000 en 1930) e l'emigracion d' Alemands, d'Ongreses e de qualques Romaneses entre 1945 e 1949.

1948 15 872 624 

1956 17 489 450 

1966 19 103 163 

1977 21 559 910 

1992 22 760 449 

2002 21 680 974 

2011 20 121 641

Dempuèi 1991, 2 a 3 000 000 de Romaneses an emigrat (10 a 15% de la populacion). La diaspòra romanesa es plan importanta en Italia e Espanha ( 1 000 000 dins cada país), atal coma en Alemanha.

## Etnias

Romania es un païs relativament unit al ponch de vista etnic. En 2011, òm tròba 88,6% de Romaneses, las principalas minoritats essent los Ongreses (6,5%) e los Tziganes (3,2%).Lo demai (1,7%) es constituit per de pichons grops (Ucraïnians, Alemands, Russes, Turcs, Tatars, Serbo-Croats, Eslovacs...).

Aicí dejós las etnias de Romania segon lo recensament de 2011.

### Majoritat romanesa
Los Romaneses son majoritari levat dins los Comtats de Harghița e Covasna.

### Minoritats ongresas

En 2011, i aviá 1 227 623 Ongrese en Romania (6,5%). 

Lor percentatge dins la populacion totala baissa regularament dempuèi 1918.

Dempuèi 1977, lor nombre baissa en chifras absoludas (1977:1 713 928, baissa 1977-2011: -27,8%).

La diminucion de la populacion es la dobla consequéncia d'una natalitat flaca e d'una emigracion plan importanta cap a Ongria.

Aquela situacion fa crénher la repeticion del scenari dels Saxons de Transilvania e explica una partida de las demandas formuladas per lo partit ''Uniunea Democrată a Maghiarilor din România'' (Union democrata dels Ongreses de Romania).

### [[Ròms]]
Los Ròms ( tanben sonats Romaní, Roma, indi: रोमानी, en romanés *Țigan*) son una populacion d'origina indoariana, establesida en Romania dempuèi gaireben 1 000 ans.

### [[Alemands]]

Los Alemands venguèron en Romania tre lo sègle XII. Lo recensament de 2011 ne trobèt sonque 36 884 ( èran 359 109 en 1977).

De consultar: Saxons de Transivania, Soabes de Banat, Alemands de Romania

### Las autras minoritats

### Los estrangièrs

## Lengas

Lo romanés es conegut per gaireben 98% de la populacion ( es la lenga mairala de mai de 90%). Qualques Ongreses lo parlan pas.

De consultar tanben: Lengas de Romania

## Religions
La populacion romanesa es tradicionalament ortodòxa. Los catolics e los protestants son subretot d'origina ongresa, alemanda o eslovaca. L'ateïsme es pauc present en Romania malgrat la propaganda comunista entre 1945 e 1991.
Segon lo recensament de 2002, la populacion demòra largament ortodòxa. Los jusieus que representavan 4% de la populacion (728 215) en 1930 èran 3 271 en 2011.

* Ortodòxes — 86.7%
* Catolics — 4.7%
* Protestants  — 5.3%
* Grecocatolics — 0.9%
* Musulmans — 0.3%
* Atèus — ~0.04% 
* Cap de religion — 0.1%
* Autras o cap de declaracion 2%

## Emigracion
Dempuèi 1991 e la casuda del govèrn comunista, un nombre important (mai de 3 000 000) de ciutadans romaneses an emigrat especialament en Italia (933 954) , Espanha (870 253) e Alemanha (355 353).

## Nòtas e referéncias